ધરમપુર નગરના વડીલ ગજેન્દ્રસિંહ રાવરાણાએ પોતાની પાસે ઉપલબ્ધ રાજા સમયના સંસ્થાન ધરમપુર ગેઝેટના હવાલાથી સ્મૃતિ વાગોળી દિવ્ય ભાસ્કરને જણાવ્યું હતું કે સવંત 1979ના વૈશાખ સુદ 15ને સોમવારે 30 એપ્રિલ 1923ના રોજ નામદાર શ્રીમંત મહારાણા શ્રી વિજયદેવજીના મોટા કુંવરી શ્રી દીર્ઘાયુષી ધનવંતકુંવર બાઈજીના શુભ લગ્ન જમ્મુ અને કાશ્મીરના પાટવી કુંવર શ્રી જનરલ રાજા સર હરિસીંહજી સાહેબ બહાદુર સાથે ધરમપુર મુકામે કરવાનું ઠેરવવામાં આવ્યું હતું.